## Acer tutvustab mudelit Predator Triton 700 – õhukest, ent võimst mängimiseks mõeldud sülearvutit, mis ei tee kompromisse

Saleda ja minimalistliku kujundusega seade on just õige suuruse, jõudluse ja vajalike funktsioonidega

**Toimetaja kokkuvõte**

* Predator Triton 700 alumiiniumkorpusesse on mahutatud 15,6-tolline FHD IPS-ekraan ja oma klassi parimad tehnoloogiad, mis teevad sellest võimsa ja kompromissitu mängimiseks sobiva seadme.
* Kaks Acer AeroBlade™ 3D-ventilaatorit tagavad soojuse parema reguleerimise, tänu millele saabki seade olla üliõhuke.
* Hädavajalike mängimistehnoloogiate ja -funktsioonide hulka kuuluvad standardpingega 7. põlvkonna Intel® Core™-i protsessorid, uusim sarja NVIDIA® GeForce® GTX 10-Series graafikakaart, kiired NVMe PCIe SSD-d ja välkkiire Thunderbolt 3.
* Kõige tipuks on seadmel ka Triton 700 mehaaniline klaviatuur, tarkvara PredatorSense ja NVIDIA G-SYNC™ kuvari tugi.

**NEW YORK (27. aprill 2017)** Ettevõte tutvustas täna New Yorgis Aceri ülemaailmasel pressikonverentsil next@acer võimsat ja õhukest mängimiseks mõeldud sülearvutit Predator Triton 700. Sülearvuti saledasse 18,9 mm (0,74 tolli) 2,6 kg (5,7 naela) kaaluvasse alumiiniumkorpusesse on paigutatud 15,6-tolline FHD IPS-ekraan ja oma klassi parimad andmetöötlustehnoloogiad. Samas hämmastab seade oma suuruse ja jõudluse tasakaaluga, tegemata järeleandmisi soojuse reguleerimise, funktsioonide või vastupidavuse osas.

See on üliõhukeste mängimiseks mõeldud sülearvutite sarja uusim liige Predator Triton, millel on tagasihoidlik minimalistliku disainiga must korpus ning selged jooned ja lõigatud esinurgad. Klaviatuuri kohal asuv suur klaasplaat on kui aken sülearvuti jahutussüsteemi, paljastades AeroBlade™ 3D-ventilaatori ja viis soojustoru, toimides samal ajal ka täppispuuteplaadina.

Kogu seda võimsust toetab 7. põlvkonna Intel® Core™ protsessor, uusim suure jõudlusega sarja NVIDIA® GeForce® 10-Series graafikakaart, kaks NVMe PCIe[[1]](#endnote-1) SSD-d RAID 0 konfiguratsioonis ja kuni 32 GB DDR4 2400 MHz mälu.

Tõeliselt kaasahaarava mänguelamuse saamiseks pakub virtuaalreaalsusseadmete kasutamist võimaldav Predator Triton 700 15,6-tollisel FHD IPS-ekraanil säravat ja elavat pilti. Tänu NVIDIA® G-SYNC™-i toele saab seadme ühendada väliskuvariga. Dolby Audio™ Premium ja Acer TrueHarmony™ loovad lummava, selge ja rikkaliku akustikaga heli. Skype’i ärirakenduse sert tagab selged ja katkestusteta vestlused.

Sülearvuti võimsate funktsioonide hulka kuuluvad võrgutehnoloogia Killer DoubleShot Pro ja Thunderbolt™ 3 ühendus, mis pakub kiirust kuni 40 Gbit/s ning toetab kaht 4K-videoväljundit. Mudelil Predator Triton 700 on ka kaks USB 3.0 liidest (võimaldades väljalülitatud olekus laadimist USB-ühenduse kaudu), üks USB 2.0 liides, HDMI 2.0 liides, üks DisplayPort-konnektor ning kaabelühenduse loomiseks gigabitine Etherneti liides. Võrguühendust pakub tehnoloogia Killer DoubleShot™ Pro, mis tuvastab kiireima võrguühenduse (Ethernet või traadita side) ning saadab kogu prioriteetse liikluse selle liidese kaudu, aga tavaliikluse teise liidese kaudu.

Loomulikult poleks mängimiseks mõeldud sülearvuti täielik ilma mehaanilise klaviatuurita, millel tippimine on mugav ning reageerimisaeg täpne ja kiire. Klahvid on RGB-taustvalgustusega ning neid on võimalik üksikult programmeerida.

Tarkvara PredatorSense võimaldab mänguritel juhtida ja kohandada seadme Predator Triton 700 olulisi andmeid (sh valgustus, kiirklahvid, ventilaatori reguleerimine ja süsteemi üldine jälgimine) ühe keskse liidese kaudu.

Tritoni kahe ventilaatori süsteemi toetab Aceri oma AeroBlade™ 3D-ventilaatoreid, mille üliõhukesed metall-labad tagavad seadme jahutuse, isegi kui lahingutegevus üles köetakse.

Täpsed tehnilised andmed, hinnad ja saadavus on regiooniti erinev. Kui soovite lisateavet selle kohta, missugune on pakutavate toodete kättesaadavus, tehnilised andmed ja hinnad eri turgudel, pöörduge oma lähima Aceri kontori poole veebisaidil [www.acer.com](http://www.acer.com/).

Uus Predator Triton 700 toodi avalikkuse ette täna New Yorgis toimunud pressiüritusel next@acer, kus ettevõte tutvustas valikut uusi seadmeid ja lahendusi mänguritele, sisuloojatele, peredele, õpilastele ja professionaalidele. Lisateavet leiate lehelt [www.acer.com/nextatacer](http://www.acer.com/nextatacer).

**Teave Aceri kohta**

Acer asutati 1976. aastal. See on riistvara-, tarkvara- ja teenuseettevõte, mis on pühendunud inimeste elusid lihtsustavate uuenduslike toodetega seotud uurimistööle, disainile, turundusele, müügile ja tugiteenustele. Aceri tootevalikus on lauaarvutid, kuvarid, projektorid, serverid, tahvelarvutid, nutitelefonid ja kantavad seadmed. Lisaks arendatakse ettevõttes pilvlahendusi, mille abil tuua kokku asjade Internet. Acer tähistas 2016. aastal oma 40. sünnipäeva ning kuulub maailma viie suurima arvutiettevõtte hulka. Ettevõttes töötab üle maailma 7000 inimest ja sellel on esindused enam kui 160 riigis. Lisateabe saamiseks külastage veebisaiti [www.acer.com](http://www.acer.com).

**Avalikud kontaktid**

PanAm – Lisa Emard Tel: +1-949-471-7705 E-post: lisa.emard@acer.com
EMEA – Manuel Linnig Tel: +41 91 2610 522 E-post: manuel.linnig@acer.com
Corp./Aasia – Steven Chung Tel: +886-2-86913202 E-post: steven.h.chung@acer.com

© 2017 Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik pakkumised ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Tehnilised andmed võivad olenevalt mudelist ja regioonist erineda. [↑](#endnote-ref-1)